A flamand csatarend a július 11-i Aranysarkantyús csata napján. A jobb oldalon láthatók az első sorban felállított lándzsások, amelyek később majd végzetesnek bizonyulnak a francia lovagok számára. A lándzsások sora előtt már láthatók az első elesett lovagok. A lándzsafal mögött sorakoztak fel a számszeríjjal felszerelt gyalogosok, illetve a városi milicisták, akik a jellegzetes flamand gyalogos fegyvert, a goedendag-ot forgatják.